stanford-oval/wikipedia huggingface dataset:
כתב קרולינגי
מקור הכתב

לפי איינהרד, הביוגרף של קרל הגדול,  הוא זימן לבירתו באאכן את אלקווין - ראש המנזר של יורק, אנגליה -  במטרה ליצור תקן לכתיבה מסוגננת. אלקווין ביצע רוויזיה גדולה בכל סגנונות הכתיבה והטקסטים ובסופה, בין 782 ל-796, פיתח יד (hand - ביטוי שמשמעותו סגנון קליגרפי) חדשה וקרא לה על שם פטרונו. עם זאת, ניסיונות לבצע האחדה בין כתבי יד מרובינגים, גרמאנים ואחרים, קדמו למהלך זה.
הדוגמה המוקדמת ביותר לשימוש נרחב בכתב הקרולינגי מצויה בספר הבשורות הכרוך מסוף המאה ה-8 הנקרא "האוונגליון של אדה" (אנ') (Ada), משום שהוא מוקדש לאחותו של קרל הגדול, אדה מטריר.
בעוד שכתבים בלטינית החלו להכתב מאז בכתב הקרולינגי בכל רחבי האימפריה הפרנקית, הרי שכתבים בשפות אחרות המשיכו להכתב בכתבי יד מקומיים (כגון באלפבית גותי, אנגלו-סקסוני או סלאבי). עם זאת, במהלך מאות השנים הבאות עברו יותר ויותר שפות מקומיות לכתיבה ב"אות לטינית" כלומר באותיות הכתב הקרולינגי.
מאפיינים

המאפיין העיקרי של הכתב הוא בהירות וקריאות. האותיות שוות בגודלן וכוללות מבנים המבוססים על קשתות-מעגל וקווים ישרים ואלכסוניים בזווית של 45 מעלות. בכתב זה הוסדר השימוש באות גדולה והונהגו רווחים בגודל קבוע בין המילים. הכתב כלל מעט ליגטורות (צירופי אותיות ליחידה גרפית), עם יוצאים מן הכלל בולטים - הסימן & כקיצור ל-et והליגטורה הנפוצה æ. באופן כללי, צורת האותיות מזכירה מאוד את צורת האות המודרנית, כולל נטייה לוויתור על S ארוכה לטובת S רגילה ושימוש ב-V מחודדת במקום באות דמוית U. עם זאת, כמה אותיות נראות שונות מהאות המודרנית. הכתב כולל "e פתוחה" לציון "אפסילון לטיני", Rr בצורה המזכירה לעיתים את כתיב המספר 2 Ꝛꝛ, ו-y המזכירה את האות גמא.
הכתב הציג לראשונה את סימן השאלה בצורתו המוכרת (?) ואת האות W.
בלייק לייבלי

| --- | --- |

לייבלי בפסטיבל הקולנוע בקאן, 2016
 לידה:  25 באוגוסט 1987 (בת 37) לוס אנג'לס, קליפורניה, ארצות הברית ארצות הברית
 שם לידה:  Blake Ellender Brown 
 מדינה:  ארצות הברית 
 תקופת הפעילות:  מ-1998
 עיסוק:  שחקנית
 מקום לימודים:  תיכון ברבנק  Halstrom High School 
 בן או בת זוג:  ראיין ריינולדס (9 בספטמבר 2012–?)  פן בדג'לי (2007–2010)  לאונרדו דיקפריו (יוני 2011–אוקטובר 2011) 
 צאצאים:  James Reynolds, Betty Reynolds, Inez Reynolds, Olin Reynolds 
 מספר צאצאים:  4 
 פרופיל ב-IMDb
 חתימה:   
 
בלייק אלנדר לַייבְלִי (באנגלית: Blake Ellender Lively; נולדה ב-25 באוגוסט 1987) היא שחקנית ודוגמנית אמריקאית. ידועה בעיקר בזכות תפקידה כסרינה ואן דר וודסן בסדרת הדרמה של רשת ה-CW, "אחת שיודעת" (2012-2007). לייבלי גם כיכבה בסרטים "אחוות הג'ינס" משנת 2005, "שיגעון של קולג'" משנת 2006, "חייה הפרטיים של פיפה לי" משנת 2009, "גנב עירוני" משנת 2010, "גרין לנטרן" משנת 2011, "בלי חוקים" משנת 2012, "הסיפור של אדליין" משנת 2015, "מים לא שקטים" משנת 2016, ו"איתנו זה נגמר" משנת 2024.
ביוגרפיה

נולדה בשם בלייק אלנדר בראון (Blake Ellender Brown) בלוס אנג'לס, בקליפורניה שבארצות הברית. אביה, ארני לייבלי (נולד בשם: ארנסט ויליאם בראון הבן) עבד כשחקן. אמה איליין (לבית מק'אלפין) עבדה בתור מגייסת כישרונות. היא נקראה על שם אחיה של סבתה. יש לה אח גדול, השחקן אריק לייבלי, שתי אחיות למחצה - לורי ורובין, ואח למחצה, ג'ייסון. שני הוריה וכל אחיה עובדים, או עבדו בעבר, בתעשיית הבידור.
במהלך ילדותה של לייבלי, הוריה לקחו אותה איתם לשיעורי משחק שהעבירו במקום להשאיר אותה אצל אומנת. לייבלי אמרה שצפייה בהוריה מלמדים שיעורי משחק עזרה לה ללמוד "תרגילי" משחק ולצבור ביטחון ככל שהתבגרה. בתחילה היא לא התעניינה במיוחד במשחק, ורצתה ללמוד באוניברסיטת סטנפורד. באחת מחופשות הקיץ שלה במהלך בית הספר התיכון, ביקש אחיה אריק מהסוכן שלו לשלוח אותה לכמה מבחני אודישנים במשך כמה חודשים. מהאודישנים האלה, היא לוהקה כברידג'ט עבור הסרט "אחוות הג'ינס", שצולם בעת שהייתה תלמידה בכיתה י"א. בעודה תלמידת תיכון, שימשה לייבלי ראש מועצת התלמידים, מעודדת וחברה במקהלה הבית ספרית.
קריירה

לייבלי החלה את קריירת המשחק שלה בגיל 10, כשהופיעה בסרט 1998 סנדמן, אשר בוים על ידי אביה של לייבלי. היא הופיעה בעיבוד הקולנועי של אחוות הג'ינס בשנת 2005 כברידג'ט, אחת מארבע הדמויות הראשיות. הופעתה של לייבלי בסרט זיכתה אותה במועמדות לפרס בחירת הנוער לשחקנית הנבחרת הפורצת בקולנוע. בשנת 2006, לייבלי כיכבה לצד ג'סטין לונג בסרט "שיגעון של קולג'", וקיבלה תפקיד קטן בסרט האימה סיימון אומר. אמנם הסרט "שיגעון של קולג'" לא קיבל ביקורות טובות מהמבקרים, הופעתה של לייבלי בסרט צוינה לטובה, וסיפקה לה את פרס פריצת השנה של מגזין Hollywood Life. בשנת 2007, היא שיחקה את אחת משתי הדמויות הראיות בסרט הדרמה העצמאי, אלביס ואנבל בתור אנבל, נערה בולימית שקיוותה לזכות בתחרות יופי.
לייבלי לוהקה לסדרת הנעורים של The CW, "אחת שיודעת", ששודרה לראשונה בספטמבר 2007. היא שיחקה את התפקיד של סרינה ואן דר וודסן בסדרה עד שנת 2012, כשהסדרה הסתיימה. בשנת 2008 חזרה לייבלי לשחק את דמותה את ברידג'ט ב"אחוות הג'ינס 2". הסרט זכה להצלחה מסחרית מתונה, ודמותה של לייבלי זכתה לשבחים מהמבקרים. בשנת 2009 הופיעה לייבלי כגבריאל דמרקו, דמות משנית בקומדיה הרומנטית "אוהב אותך, ניו יורק", סרט המשך ל"פריז, אני אוהב אותך" משנת 2006. הסרט קיבל ביקורות מעורבות וזכה להצלחה בינונית בקופות.
אחד התפקידים של לייבלי שזכו לשבחים מרובים עד כה היה תפקידה המשני כגרסה הצעירה של הדמות הראשית בסרט הדרמה "חייה הפרטיים של פיפה לי" משנת 2009. "גנב עירוני", אשר בוים על ידי בן אפלק, שגם שיחק בסרט, שוחרר בארצות הברית ב-17 בספטמבר 2010. לייבלי שיחקה את קרול פריס, השחקנית הראשית ואהובתו של האל ג'ורדן בסרט גיבורי העל "גרין לנטרן", אשר יצא בחודש יוני 2011. הסרט לא הצליח להגיע ליעד המסחרי שלו והוכרז ככישלון קופתי. לייבלי הופיעה בקליפ של לונלי איילנד, "I Just Had Sex" יחד עם ג'סיקה אלבה בדצמבר 2010.
בשנת 2011 היא הייתה ברשימת 100 האנשים המשפיעים השנתית במגזין "טיים". בשנת 2012, היא כיכבה בסרט של אוליבר סטון, "בלי חוקים", לצד טיילור קיטש, אהרון טיילור-ג'ונסון, סלמה הייק וג'ון טרבולטה. באותה השנה נבחרה לייבלי לפרזנטורית של הבושם החדש של גוצ'י, והופיעה בסרטון פרסום קצר שבוים על ידי ניקולס וינדינג רפן בשביל קידום הבושם. בחודש אוקטובר 2013 לייבלי נבחרה להיות הפרזנטורית של לוריאל, ובכך השיקה את קמפיין האיפור הראשון שלה. לאחרונה כיכבה לייבלי בסרט הסיפור של אדליין משנת 2015, לצד מיכיל האוסמן והאריסון פורד. הסרט זכה להצלחה מסחרית וביקורתית. בשנת 2016 כיכבה לייבלי בסרט האימה "מים לא שקטים". הסרט זכה לביקורות חיוביות בעיקר והופעתה של לייבלי שובחה על ידי המבקרים.
בשנת 2018 כיכבה לייבלי במותחן בקשה מסתורית לצד אנה קנדריק והנרי גולדינג. בינואר 2020 כיכבה בסרט מדור הקצב. בשנת 2021, כתבה עם הזמרת-יוצרת האמריקאית טיילור סוויפט, את התסריט לקליפ של שירה, "I Bet You Think About Me", אותו גם ביימה. השיר לקוח מאלבום ההוצאה החוזרת השני שלה סוויפט, Red (Taylor's Version).במאי 2021, הוכרז כי לייבלי תככב בליידי קילר בתור הדמות הראשית, ג'וזי שולר.
באפריל 2022, הוכרז שלייבלי תביים לראשונה סרט עלילתי לעיבוד לרומן הגרפי "Seconds" מאת בריאן לי או'מאלי, עם אדגר רייט בתור תסריטאי ומפיק.
ב-2024 יצא הסרט "דדפול & וולברין" שבו היא מופיעה (בקולה בלבד) לצד בעלה, רייאן ריינולדס. באותה שנה כיכבה בדמות ראשית בסרט "איתנו זה נגמר", בהשראת ספר של קולין הובר עם שם זהה. לייבלי גם לקחה חלק בהפקת הסרט.
במרץ 2025, לייבלי תשוב לגלם את דמותה של אמילי בסרט "Another Simple Favor", סרט ההמשך לסרט "בקשה מסתורית" משנת 2018.
חיים אישיים

לייבלי ניהלה מערכת יחסים עם השחקן קלי בלאץ, חבר ילדות וקולגה מהסרט סיימון אמר. השניים החלו לצאת במאי 2004, ונפרדו לאחר כמעט שלוש שנים באפריל 2007. מייד לאחר מכן, החלה לייבלי מערכת יחסים עם פן בדג'לי, ששיחק לצידה בסדרת הנעורים אחת שיודעת. הזוגיות נמשכה לסירוגין עד שנת 2010. במאי 2011, החלה לייבלי לצאת עם השחקן לאונרדו דיקפריו, מייד לאחר סיום מערכת היחסים שלו עם הדוגמנית הישראלית בר רפאלי. עובדה זו גרמה לסיקור תקשורתי רחב בישראל של מערכת היחסים שלהם. השניים סיימו את מערכת היחסים באוקטובר 2011, לאחר חמישה חודשים.
לייבלי הכירה את השחקן הקנדי ראיין ריינולדס בזמן צילומי הסרט גרין לנטרן בשנת 2010. השניים החלו מערכת יחסים רומנטית באוקטובר 2011. ב-9 בספטמבר 2012 התחתנו השניים בקרוליינה הדרומית. בדצמבר 2014 הביאה לייבלי לעולם את בתם הראשונה. בספטמבר 2016 נולדה בתם השנייה של הזוג. באוקטובר 2019 נולדה בתם השלישית. באוגוסט 2022 דווח כי הזוג מצפה לילד רביעי. בפברואר 2023 דווח כי לייבלי ילדה את ילדם הרביעי.
חיים אישיים > סכסוך משפטי עם ג'סטין בלדוני

בדצמבר 2024, לייבלי האשימה את ג'סטין בלדוני, הבמאי והכוכב שותף של הסרט "איתנו זה נגמר", בהטרדה מינית ובפעולות נקם שתוכננו לפגוע בשמה הטוב. לייבלי טענה שבלדוני וחברת ההפקות שלו, Wayfarer Studios, ניהלו קמפיין "מתוזמר" להרוס את שמה באמצעות תקשורת ודיגיטל. התלונה של לייבלי כוללת 10 סעיפים ומתארת סביבה עוינת על הסט שהשפיעה על הפקת הסרט והאשימה את בלדוני ואת המפיק ג'יימי הית' בהוספת אלמנטים מיניים מוגזמים לסרט, הצגת פורנוגרפיה, ושימוש בשפה לא הולמת על הסט. לייבלי טענה כי תלונותיה למשאבי אנוש נדחו שוב ושוב. לייבלי טענה שההשפעות הנפשיות והפיזיות של החוויה היו קשות, והשפיעו גם על משפחתה ובייחוד על ילדיה. ב-31 בדצמבר, לייבלי הגישה תביעה פדרלית לבית המשפט הפדרלי במחוז הדרומי של ניו יורק נגד בלדוני וצוות יחסי הציבור שלו בגין הטרדה מינית ופעולות תגמול "בלתי נסבלות". לייבלי טענה כי בלדוני ומנכ"ל Wayfarer Studios, ג'יימי הית', פעלו לתקוף אותה ולפגוע בה ובאחרים שחשפו את האמת בנוגע לסביבת העבודה העוינת והתביעה כוללת 13 סעיפים, כולל הפרת חוזה והפרת חוקי מדינה ופדרליים. בלדוני וצוותו טוענים כי ההאשמות מבוססות על תקשורת שהוצאה מהקשרה ושונתה במכוון ואילו לייבלי טוענת כי נאלצה להגיש את התביעה לאחר שהתגלו פרטים נוספים על הקמפיין שנוהל נגדה על ידי Wayfarer וצוותו של בלדוני. Wayfarer וצוותו של בלדוני טוענים כי לא ניהלו קמפיין הכפשה פעיל נגד לייבלי, אך הודו בהתנהגות לא מקצועית שכללה בדיחות פרטיות על תגובות האינטרנט להאשמות.
בפברואר 2025, השופט לואיס ג'יי. לימן הזהיר כי עשוי להקדים את תאריך המשפט בין לייבלי ובלדוני, המתוכנן למרץ 2026, בעקבות הקרב התקשורתי בין הצדדים והורה לכל הצדדים לציית לכללי האתיקה המשפטיים של ניו יורק, האוסרים על התקפות אישיות בתקשורת או הצהרות שעלולות להשפיע על המושבעים. עם זאת, הכללים מאפשרים לעורכי דין לדבר עם התקשורת לצורך הגנה על לקוחותיהם מפני פרסום שלילי. ב-12 בפברואר לייבלי הגישה זימון למסירת רישומי טלפון של בלדוני כחלק מההליך המשפטי כנגדו. הזימונים נשלחו לשלוש חברות טלפון (AT&T, ורייזון ו-T-Mobile) לצורך קבלת רישומי השיחות וההודעות של בלדוני, המפיק הית', והיזם סטיב סרוויץ', ממייסדי Wayfarer Studios וכן זימנה גם שני ספקי אינטרנט (Cloudflare ו-AOL) ואת ג'ד וואלאס, יועץ משברים שהואשם בניהול "צבא דיגיטלי" נגד לייבלי בשם בלדוני. בנוסף, נדרשו רישומי הטלפון של ג'ניפר אבל והדוברת מליסה נתן. הצוות המשפטי של לייבלי טען כי רישומי השיחות יחשפו את הרשת המלאה של המעורבים בקמפיין ההכפשה ויספקו ראיות קריטיות על אופן ביצועו. רשומות הטלפון הנדרשות עשויות לכלול מטא-נתונים של שיחות והודעות, אך לא את תוכן ההודעות עצמן.
פילמוגרפיה > סרטים

| שנה | שם | דמות | הערות |
| --- | --- | --- | --- |
| 1998 | Sandman | טריקסי / פיית השיניים |  |
| 2005 | אחוות הג'ינס | ברידג'ט ורילנד |  |
| 2006 | שיגעון של קולג' | מוניקה מורלנד |  |
| 2006 | סיימון אמר | ג'ני |  |
| 2007 | אלביס ואנבל | אנבל ליי |  |
| 2008 | אחוות הג'ינס 2 | ברידג'ט ורילנד |  |
| 2009 | אוהב אותך, ניו יורק | גבריאל דמרקו |  |
| 2009 | חייה הפרטיים של פיפה לי (אנ') | פיפה לי הצעירה |  |
| 2010 | גנב עירוני | קריסטינה "קריס" קופלין |  |
| 2011 | גרין לנטרן | קרול פריס |  |
| 2011 | נערה כפרית (אנ') | גלנדה |  |
| 2012 | בלי חוקים | אופליה סייג' |  |
| 2015 | הסיפור של אדליין | אדלין באומן |  |
| 2016 | מים לא שקטים | ננסי אדמס |  |
| 2016 | קפה סוסייטי | ורוניקה הייס |  |
| 2017 | רואה רק אותך | ג'ינה |  |
| 2018 | בקשה מסתורית (אנ') | אמילי נלסון |  |
| 2020 | מסלול נקמה | סטפני פטריק |  |
| 2024 | איתנו זה נגמר | לילי בלום |  |
| 2025 | Another Simple Favor (אנ') | אמילי נלסון |  |
פילמוגרפיה > טלוויזיה

| שנה | שם | דמות | הערות |
| --- | --- | --- | --- |
| 2007–2012 | אחת שיודעת | סרינה ואן דר וודסן | תפקיד ראשי (6 עונות); 121 פרקים |
פרסים ומועמדויות

| שנה | פרס | קטגוריה | עבודה מועמדת | תוצאה |
| --- | --- | --- | --- | --- |
| 2005 | פרסי בחירת הנוער | כוכבת הקולנוע הפורצת הנבחרת | אחוות הג'ינס | מועמדות |
| 2008 | פרסי בחירת הנוער | שחקנית הטלוויזיה הנבחרת: דרמה | אחת שיודעת | זכייה |
| 2008 | פרסי בחירת הנוער | כוכבת הטלוויזיה הפורצת הנבחרת | אחת שיודעת | זכייה |
| 2008 | פסטיבל הקולנוע ניופורט ביץ' | פרס ההישג - פריצה | אלביס ואנבל | זכייה |
| 2009 | פרסי ASTRA | אישיות או שחקן בינלאומי אהוב | אחת שיודעת | מועמדות |
| 2009 | פרסי בחירת הנוער | שחקנית הטלוויזיה הנבחרת: דרמה | אחת שיודעת | מועמדות |
| 2010 | פרס בחירת הקהל | שחקנית הדרמה האהובה ביותר בטלוויזיה | אחת שיודעת | מועמדות |
| 2010 | פרסי בחירת הנוער | שחקנית הטלוויזיה הנבחרת: דרמה | אחת שיודעת | מועמדות |
| 2010 | פרס איגוד מבקרי הקולנוע האמריקאי | אנסמבל השחקנים הטוב ביותר | גנב עירוני | מועמדות |
| 2010 | המועצה הלאומית למבקרים | אנסמבל השחקנים הטוב ביותר | גנב עירוני | זכייה |
| 2010 | אגודת מבקרי הקולנוע בסן דייגו | שחקנית המשנה הטובה ביותר | גנב עירוני | מועמדות |
| 2010 | איגוד מבקרי הקולנוע בוושינגטון הבירה | אנסמבל השחקנים הטוב ביותר | גנב עירוני | זכייה |
| 2011 | פרס בחירת הקהל | שחקנית הדרמה האהובה ביותר הטלוויזיה | אחת שיודעת | מועמדות |
| 2011 | פרס CinemaCon | פרס ביצוע פורץ הדרך של השנה |  | זכייה |
| 2011 | פרסי בחירת הנוער | שחקנית הקולנוע הנבחרת: פנטזיה/מדע בדיוני | גרין לנטרן | מועמדות |
| 2011 | פרסי בחירת הנוער | שחקנית הטלוויזיה הנבחרת: דרמה | אחת שיודעת | זכייה |
| 2012 | פרס בחירת הקהל | שחקנית הדרמה האהובה ביותר בטלוויזיה | אחת שיודעת | מועמדות |
| 2012 | פרס יופיטר | השחקנית הבינלאומית הטובה ביותר | גרין לנטרן | מועמדות |
| 2013 | פרסי בחירת הנוער | שחקנית הטלוויזיה הנבחרת: דרמה | אחת שיודעת | מועמדות |
| 2015 | פרסי בחירת הנוער | שחקנית הקולנוע הנבחרת: דרמה | הסיפור של אדליין | מועמדות |
| 2015 | פרסי בחירת הנוער | הנשיקה הנבחרת (עם מיכיל האוסמן) | הסיפור של אדליין | מועמדות |
| 2016 | פרס סאטורן | השחקנית הטובה ביותר | הסיפור של אדליין | מועמדות |
| 2016 | פרסי בחירת הנוער | אייקון האופנה הנבחר |  | מועמדות |
| 2016 | פרסי בחירת הנוער | כוכבת הקולנוע הנבחרת של הקיץ | מים לא שקטים | מועמדות |
| 2017 | פרס בחירת הקהל | שחקנית הדרמה האהובה ביותר בקולנוע | מים לא שקטים | זכייה |
| 2017 | פרס יופיטר | השחקנית הבינלאומית הטובה ביותר | מים לא שקטים | מועמדות |
| 2022 | פרסי האקדמיה למוזיקת קאנטרי | קליפ השנה | "I Bet You Think About Me" | מועמדות |
רמחיתיים

| רמחיתיים |
| --- | --- |
 חרבית גלברום, זכר, על עלה
מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: שפיראים
תת־סדרה:: שפריריות
משפחה:: רמחיתיים
שם מדעי
 Calopterygidae ‏Kirby, 1890
רָמְחִיתִיִּים (שם מדעי: Coenagrionidae) הם משפחה של שפיראים, בתת-הסדרה שפריריות. זוהי משפחת השפריריות הגדולה ביותר, עם יותר מ-1,300 מינים. למשפחת הרמחיתיים שש תת-משפחות: Agriocnemidinae, Argiinae, Coenagrioninae, Ischnurinae, Leptobasinae ו-Pseudagrioninae.
משפחה זו מכונה גם שפריריות צרות כנף (narrow-winged damselflies) או שפריריות בריכה (pond damselflies). הרמחיתיים נפוצים ברחבי העולם ומשפחה זו היא ממשפחות השפריריות הנפוצות ביותר. במשפחה זו המין הקטן ביותר מבין מין השפריריות. כיום מוכרים יותר מ-110 סוגים במשפחה זו.בישראל נפוצים מיני שפריריות רבים ממשפחה זו.
אטימולוגיה

מקור השם המדעי ככל הנראה נגזר מיוונית coen שפירושו 'משותף' או 'נפוץ' ו-agrio שפירושו 'שדות' או 'בר'. השם העברי נגזר מצורתם המזכירה רומח. שמות הסוגים נקראים גם הם על שמות כלי נשק.
מאפיינים

משפחה זו בעלת מספר מאפיינים מזהים. קטעי הבסיס של המחושים קצרים. הקטעים במחושים בעל אורך דומה. למלות הזנב מדמות עלה. בדרך כלל ורידי הכנפיים שחורות. הכנפיים צרות ושקופות או חסרות צבע. הדפס מגוונים ומנעד צבעים רחב, המינים עשויים להיות ירוקים, כחולים, צהובים, כתומים או סגולים. וריד M3 עולה קרוב יותר לנודוס (מרכז הכנף) מאשר לארקולוס (בסיס הכנף הנמצא קרוב לגוף).
בוגרים חיים במרחבים שונים ביניהם בריכות וביצות. הנקבות מטילות את ביציהן בין צמחית מים שקועה חיה או מתה, ובחלק מהמינים אפילו זוחלות מתחת למים ומטילות את ביציהן. הזחלים נמצאים בדרך כלל בפסולת או בין חומר צמחי שקוע העשוי להיות חי או מת.
התנהגות

הרחמיתיים ניזונים בעיקר מבריומאים, בכך שהם מסתוואים בצמחייה ואורבים להם. מרבית המינים במשפחה בעלי יכולת טיפוס, הם נעזרים בענפים, גבעולים או אבנים כדי לעמוד עליהם ולחפש בעיניהם אחר טרף. לאחר שהם מאתרים טרף הם מכוונים את גופם לכיוונו כדי לתפוס אותו. הם מוציאים את שפתיהם כדי ללכוד את הטרף, אוכלים אותו ומחזירים את שפתיהם חזרה לתוך הפה. הם משתמשים בלסת התחתונה כדי ללעוס את הטרף.
המינים במשפחה זו הם בעלי התנהגות טריטוריאלית והגנתית. בניו זילנד, נצפו זחלי המין Xanthocnemis zealandica מבצעים 25 תנועות גוף שונות שקושרו להגנה מטורפים, תחרות בין פרטים אחרים של אותו המין והתנהגות טריטוריאלית. ארבעה מהצעדים הבולטים היו תנוחת עמידה, הרמת חזה, למלות מופנות קדימה וקשקוש בזנב.
בישראל

מהמינים הנפוצים בישראל המשתייכים למשפחה זו:
חרבית סמוקה (Ceriagrion georgifreyi)
שלחית זעירה (Agriocnemis sania)
רומחית סורית (Coenagrion syriacum)
רומחית חיננית (Coenagrion scitulum)
דקרית אדומת עין (Erythromma viridulum)
דקרית תכלת (Erythromma lindenii)
חיצית ערוצים (Ischnura evansi)
חיצית הדורה (Ischnura elegans)
חיצית שונת-כתמים (Ischnura pumilio)
חיצית נאות מדבר (Ischnura fountaineae)
חיצית בריכות (Ischnura senegalensis)
חניתית היאור (Pseudagrion torridum)
חניתית ארץ ישראלית (Pseudagrion syriacum)
סוגים

הסוגים השייכים למשפחה זו:
Acanthagrion
Acanthallagma
Aceratobasis
Aciagrion
Aeolagrion
Africallagma
שלחית (Agriocnemis)
Amazoneura
Amphiagrion
Amphiallagma
Amphicnemis
Andinagrion
Angelagrion
Anisagrion
Anomisma
Antiagrion
Apanisagrion
Archibasis
Argentagrion
Argia
Argiocnemis
Austroagrion
Austroallagma
Austrocnemis
Austrocoenagrion
Austrotepuibasis
Azuragrion
Bromeliagrion
Caliagrion
Calvertagrion
Ceriagrion
Chromagrion
Coenagriocnemis
חרבית (Coenagrion)
Coryphagrion
Cyanallagma
Denticulobasis
Diceratobasis
Dolonagrion
Drepanoneura
Enacantha
Enallagma
Epipleoneura
Epipotoneura
דקרית (Erythromma)
Fluminagrion
Forcepsioneura
Franciscagrion
Franciscobasis
Hesperagrion
Hivaagrion
Homeoura
Huosoma
Hylaeonympha
Idioneura
Inpabasis
חיצית (Ischnura)
Junix
Lamproneura
Leptagrion
Leptobasis
Leptocnemis
Leucobasis
Luzonobasis
Mecistogaster
Megalagrion
Megaloprepus
Melanesobasis
Mesamphiagrion
Mesoleptobasis
Metaleptobasis
Microstigma
Millotagrion
Minagrion
Mortonagrion
Nehalennia
Neoerythromma
Neoneura
Nesobasis
Oreiallagma
Oreocnemis
Oxyagrion
Oxyallagma
Pacificagrion
Pandanobasis
Papuagrion
Paracercion
Pericnemis
Peristicta
Phasmoneura
Phoenicagrion
Pinheyagrion
Plagulibasis
Platystigma
Proischnura
Proneura
Protallagma
Protoneura
Psaironeura
חניתית (Pseudagrion)
Pseudostigma
Pyrrhosoma
Roppaneura
Sangabasis
Schistolobos
Stenagrion
Teinobasis
Telagrion
Telebasis
Tepuibasis
Thaumatagrion
Tigriagrion
Tuberculobasis
Tukanobasis
Vanuatubasis
Xanthagrion
Xanthocnemis
Xiphiagrion
Zoniagrion
הערות שוליים

↑  Klaas-Douwe B. Dijkstra, Günter Bechly, Seth M. Bybee, Rory A. Dow, The classification and diversity of dragonflies and damselflies (Odonata). In: Zhang, Z.-Q. (Ed.) Animal Biodiversity: An Outline of Higher-level Classification and Survey of Taxonomic Richness (Addenda 2013), Zootaxa 3703, 2013-08-30, עמ' 36 doi: 10.11646/zootaxa.3703.1.9
1 2 3  World Odonata List · University of Puget Sound, web.archive.org, ‏2016-03-30
↑  Borror, D.J.; White, R.E. (1970). A Field Guide to Insects. Boston: Houghton Mifflin Company. ISBN 0-395-91171-0.
↑  ITIS - Report: Coenagrionidae, www.itis.gov
1 2 3  Coenagrionidae, cfb.unh.edu
↑  John L. Capinera (2008). Encyclopedia of Entomology. Springer Science & Business Media. pp. 1244–1245. ISBN 978-1-4020-6242-1.
| --- | --- |
בקרת זהויות :  NLI: 987007284040605171 
כנף עליונה של המין Coenagrion pulchellu
Austroagrion watsoni, נקבה
Ceriagrion coromandelianum
Coenagrion puella
חיצית אלגנטית (Ischnura elegans)
Pseudagrion rubriceps
וסרמן איש הגשם

| --- | --- |
כרזת הסרט
כרזת הסרט
 בימוי:  עידית שחורי
 הופק בידי:  מוש דנון, יפעת פרסטלניק
 תסריט:  דוד אקרמן
 עריכה:  בועז לוי, ציון אברהמיאן
 שחקנים ראשיים:  יוסף כרמון נעמה שפירא עירית נתן בנדק
 מוזיקה:  יוסי בן נון
 צילום:  אורי אקרמן
 מדינה:  ישראל ישראל
 הקרנת בכורה:  2007
 משך הקרנה:  57 דקות
 שפת הסרט:  עברית
 סוגה:  סרט דרמה 
 דף הסרט ב־IMDb
 
וסרמן איש הגשם (או וסרמן) הוא סרט טלוויזיה ישראלי משנת 2007 בבימויה של עידית שחורי, עם יוסף כרמון, נעמה שפירא ועירית נתן בנדק בתפקידים הראשיים.
התסריט שנכתב על ידי דוד אקרמן הוא על ניצול שואה שהיה פעם דתי ואיבד את אמונתו באלוהים ובדת היהודית לאחר שמשפחתו הושמדה בשואה. מתוך חוסר ברירה הוא זועק לעזרת האל שיוריד גשם בשנת בצורת.
הצילומים נערכו במושבים מזור ורינתיה. הסרט הופק בעזרת רשת, קרן גשר לקולנוע רב תרבותי וקרן אביחי.
הסרט זכה בפרס הסרט הטוב ביותר בפסטיבל הסרטים הבינלאומי בגירונה, ספרד (2006).
תקציר העלילה

אברהם וסרמן (יוסף כרמון), הוא אלמן, ניצול שואה, חקלאי וחבר מושב ותיק. הוא בן למשפחה דתית שהושמדה בשואה, ועל כן הוא כועס על אלוהים ושונא כל דבר שקשור בדת. עם השנים שינה המושב שלו את פניו וכיום מתגוררים בו דתיים רבים.
תהליך זה לא מוצא חן בעיני אברהם והוא מתריס נגדו בכל הזדמנות בפני חברי המושב.
לאברהם שתי בנות. אחת מהן, נעמי (עירית נתן בנדק), נישאה לאמציה (אמנון וולף) בחור דתי וחזרה בתשובה. אברהם החשיב זאת כמרד נגדו וניתק עמה כל קשר, אף שהיא ממשיכה לגור עמו באותו מושב. בנה היחיד של נעמי, יונתן (אלון ליסי) הגיע לגיל ההתבגרות ומתחיל לגלות סימני זלזול בדת. הוא מתחבר ליהלי (שני בדין), חילונית. נעמי נבהלת מכיוון שוויתרה על משפחתה למען הדת, והמשבר יוצר מתח בינה לבין בעלה לאחר שהיא רוצה לשלוח את יונתן לישיבה כדי שיתחזק בדת.
בתו השנייה של אברהם, עמליה (נעמה שפירא), נשארה נאמנה לו והמשיכה לגור עמו גם לאחר מות אמה. היא בקשר עם אורי (גולן אזולאי), בחור דתי נוסף מהמושב, אך חוששת להתחתן אתו כדי שאביה הזקן לא ייוותר לבדו.
השנה היא שנת בצורת קשה. אברהם שהשקיע את כל כספו בשדות רואה איך השקעתו יורדת לטמיון. הוא חייב כספים לוועד המושב וזקוק לחסדי שמים או לחסדי המושב על מנת שלא יאבד את שדהו, שכעת הוא כל עולמו. ועד המושב בראשות צדוק (שלום שמואלוב) מסכים לעזור לאברהם כספית, אך מתנה זאת בהשתתפותו בתפילה ציבורית מיוחדת לגשם שהוא מארגן. אברהם מסרב להגיע לתפילה בשל עקרונותיו.
מודד (יורם יוספסברג) מגיע למדוד את חלקת השדה של אברהם לפני הפינוי והוא מסלק אותו משם ומציב מחסומים לחלקה.
ביום הפינוי מגיעים שוטרים ודחפור. אברהם נמצא בחלקה עם אקדח טעון. הוא מתכוון להתאבד כי אין טעם לחייו בלי השדה. הוא מסתכל על השמים, פונה לאלוהים ואומר שהפעם ייקח אותו אליו. אז מתחיל לרדת גשם וכל בני המשפחה באים ומתחבקים אחד עם השני בגשם שוטף.
צוות השחקנים

| שם השחקן/ית | שם הדמות | הערות |
| --- | --- | --- |
| יוסף כרמון | אברהם וסרמן | חקלאי |
| נעמה שפירא | עמליה וסרמן |  |
| עירית נתן בנדק | נעמי |  |
| אמנון וולף | אמציה |  |
| גולן אזולאי | אורי |  |
| אלון ליסי | יונתן |  |
| שני בדין | יהלי |  |
| שלום שמואלוב | צדוק | מזכיר המושב |
| יורם יוספסברג |  | מודד |
רב מפתח

בתחום האופטיקה של הצילום, רַב מִפְתַח (באנגלית: Multi Aperture) הוא טכנולוגיה המאפשרת השגת פריים אחיד המורכב ממספר רב של תמונות.
ברגע צילום תמונה ישנם לעיתים קרובות תנאים לא אידיאלים, לעיתים התאורה חזקה או חלשה מדי, או מטושטשת בגלל זום לא איכותי או תנועת יד ברגע הצילום. באמצעות צילום מספר תמונות של אותו הפריים, לוקחים רק את החלקים ה"נקיים" מכל צילום, וכך יוצרים תמונה אחידה, נקייה משגיאות ובעלת יכולת זום גבוהה.
טכנולוגיה זו נעזרת בשיטות אופטיות ומתמטיות, המציגות תמונה או וידאו שיודעות להתגבר על סוגי רעשים שונים. בזכות שיטות אלו, משקל המצלמה וממדיה לא גדלים באותה מידה כמו בשיטה הקיימת עד היום.
מבוא

מפתח יחיד מורכב מעדשה וחיישן בהתאמה. רב מפתח הוא מערכת המורכבת ממספר רב של עדשות וחיישנים המסודרים בצורה קומפקטית, במערך סימטרי. גודלי הפיקסלים עבור המפתחים נשארים בגודל זהה, וכל מפתח רוכש תמונה שלמה. הרב מפתח בעל יכולות של הגדלת רזולוציה, טווח דינמי וקצב פריימים. כמו כן הוא מסייע בהורדת סוגי רעשים כמו RTS וזרם חושך.
טכנולוגיה

M פיקסלים מכל מפתח מוצגים כתת-פיקסל, והם מוגדרים כפיקסל גדול שהשטח שלו הוא M פעמים גדול יותר מזה של מפתח רגיל זהה.
עבור התמונה המשוכפלת, כאשר המצלמה של רב מפתח בגודל של N*N, יש לה למעשה N*N*M פיקסלים.
כאשר ישנו מפתח בודד, ניתן לתקן איבוד פוקוס על ידי שימוש במספר עדשות, דבר המגדיל את משקל המצלמה. לעומתו, רב מפתח בעל f-number המחושב באופן סנטתי, מאפשר שמירה על פוקוס, מבלי להגדיל משמעותית את משקל המצלמה.
f_{s}={f_{0} \over {\sqrt {m}}}
fnumber-f_{o}של העדשה המקורית
M-ממספר הפיקסלים עבור תת-פיקסל
במידה שהתמונה המתקבלת היא חשוכה או מוארת יתר על המידה, או שישנם אזורים מתים, נעשות טעויות של אבחון נכון של האור.
באמצעות שימוש ברב-מפתח, אפשר להסיר פיקסלים הרוסים מבלי להשתמש באינטרפולציה, כפי שנעשה במפתח יחיד. ברב-מפתח, ישנם הרבה שונויות (N*N) עבור נקודה בודדת מסוימת של העצמית, וכך אם למפתח יחיד יש פיקסל הרוס, אז הפיקסלים של המפתחים האחרים קיימים בשביל לחשב את ערך פיקסל זה.
טכנולוגיה > שיטת המיצוע הסלקטיבי

בתמונות של רב מפתח, נלקחות N*N צילומים עבור צילום בודד סימולטנית. אף על פי כן, ישנם ערכי פיקסל שונים עבור נקודה מסוימת, בגלל רעשים שונים של מגבר הפיקסל, וה-ADC שנוסף לכל אחד מהם. כדי להתגבר על הבעיה, מחשבים עבור כל מפתח את השונות שלו.
נוסחת השונות המשוקללת:  S_{m}^{2}={1 \over m^{2}}\sum _{i=1}^{m}\displaystyle \sigma _{i}^{2}
(1\leq m\leq N^{2}).
m- מספר המפתחים שנבחרו.
\displaystyle \sigma _{i}^{2}-שונות של מפתח בודד.
S_{m}^{2}-שונות משוקללת עבור m מפתחים.
כדי לשקלל עלינו לבצע חישוב של שונות עבור כל מפתח. בתום ביצוע החישובים, מוצאים את המפתחים בעלי השונות הגבוהה, כך פיקסלים בעלי שונות גבוהה ייגרעו אוטומטית. הסלקטיביות בבחירת המפתחים היא המעניקה לו את השם מיצוע סלקטיבי.
רעשים כדוגמת רעש RTS ורעש צילום שנגרם על ידי זרם החושך, בעלי שונות מאוד גדולה. בשיטה זו, המפתחים בעלי שונות גדולה יוסרו, כך שהרעש לא ישפיע.
כפי שניתן לראות בתמונה, כל מפתח מבצע פעולת חישוב שונות, עד M פעמים.